**Distances līgums par Brīvdienu mājas „Damkalni” pakalpojumu**

|  |  |  |
| --- | --- | --- |
| **Pakalpojums**, **Pakalpojuma objekts**:  Brīvdienu mājas “Damkalni” lietošanas tiesība uz rezervācijas laiku.  Pakalpojuma objekta adrese: “Damkalni”, Jaunie Stupeļišķi, Ambeļu pag., Daugavpils novads | **Pakalpojuma sniedzējs**:  SIA Damkalni-Latgale  40203318137  LV\_\_\_  Tālrunis: +37129452233  e-mail: montadamlica@inbox.lv | **Klients:**  Fiziska vai juridiska persona, kura rezervē Pakalpojuma objektu un apmaksā Pakalpojuma saņemšanai izsniegto rēķinu |

**I. Pakalpojuma rezervācija un Pakalpojuma apmaksa**

1. Klients izvēlas Pakalpojumu atbilstoši Pakalpojuma cenrādim un nosūta Pakalpojuma sniedzējam pieprasījumu, norādot vēlamo Pakalpojuma datumu un izmantojot e-pastu.
2. Ja Pakalpojuma sniedzējs apstiprina Pakalpojuma pieejamību, Klientam tiek nosūtīts rēķins.
3. Pakalpojuma objekts tiek rezervēts un Līgums tiek uzskatīts par noslēgtu brīdī, kad Klients ir veicis rēķina priekšapmaksu par pilnu rēķina summu un nauda ir ieskaitīta Pakalpojuma sniedzēja kontā. Klients apņemas maksājumu veikt 2 dienu laikā pēc rēķina saņemšanas.
4. Klients var atteikties no Pakalpojuma rezervācijas un izbeigt Līgumu ne vēlāk, kā 14 dienas pirms rezervācijas datuma. Klienta samaksātā priekšapmaksas summa tiek atmaksāta pilnā apmērā uz norēķinu kontu, no kura tā tikusi saņemta. Atteikums noformējams rakstveidā, nosūtāms uz Pakalpojuma sniedzēja e-pastu.
5. Pakalpojuma sniedzējam ir tiesības nepieņemt rezervācijas atcelšanu un Līguma izbeigšana mazāk kā 14 dienas pirms Pakalpojuma datuma. Iestājoties šim nosacījumam, Pakalpojums tiek uzskatīts par saņemtu arī gadījumā, ja Klients nevar vai nevēlas lietot Pakalpojuma objektu.

**II. Klienta apliecinājumi, tiesības un pienākumi**

1. Klientam ir tiesības izmantot Pakalpojumu tikai rezervētajā laikā un apmaksātajā apjomā.
2. Klients apliecina, ka:
   1. ir zināmi un tiks ievēroti valsts un pašvaldības normatīvie akti, kas regulē privātu pasākumu norisi (piemēram, pirotehnikas lietošana, autortiesībām pakļauto darbu izmantošana u.tml.);
   2. ir zināmas un tiks ievērotas spēkā esošās prasības saistībā ar Covid-19 izplatības ierobežošanu.
3. Klients apņemas:
   1. ievērot Pakalpojuma objekta iekšējās kārtības noteikumus;
   2. ievērot ugunsdrošības noteikumus;
   3. atbildēt par savu un uzaicināto viesu veselības un dzīvības apdraudējuma sekām, tostarp pārmērīgas organisma slodzes dēļ, alkohola pārmērīgas lietošanas dēļ u.tml.;
   4. saudzīgi izmantot Pakalpojuma ietvaros piešķirto tehniku vai aprīkojumu;
   5. saudzīgi izmantot telpas (pirts, labierīcību telpas u.c.);
   6. paziņot Pakalpojuma sniedzējam vai Pakalpojuma objektā esošajam personālam par darbībām, kuras Klients iecerējis īstenot Pakalpojuma objektā, tai skaitā, bet ne tikai: salūts, sporta pasākums, viesiem piederošu ierīču izmantošana u.c. Pakalpojuma sniedzēja vai personāla norādījumi Klientam ir saistoši;
   7. nekavējoties paziņot Pakalpojuma sniedzējam vai personālam par telpu, ierīču vai teritorijas labiekārtojuma bojājumiem, kas radušies un konstatēti pirms Pakalpojuma vai tā laikā, kā arī pārtraukt to izmantošanu;
   8. apsekot Pakalpojuma objektu pēc Pakalpojuma saņemšanas un bojājumu vai citu neatbilstību gadījumā aizpildīt novērtējuma aktu;
   9. pilnā apmērā atlīdzināt materiālos zaudējumus, kas Pakalpojuma saņemšanā nodarīti (Klienta un pieaicināto viesu) tīšas vai nevērīgas darbības vai bezdarbības rezultātā, uzņemoties nejaušības risku. Novērtējuma akta neesamība vai Klienta atteikums to parakstīt neatbrīvo no zaudējuma atlīdzināšanas pienākuma;
   10. norādīt kontrolējošām institūcijām personas, kas izdarījušas administratīvo pārkāpumu, vai atlīdzināt Pakalpojuma sniedzējam izdevumus piemēroto administratīvo sodu apmērā;
   11. samaksāt Pakalpojuma sniedzēja vai personāla pieprasīto līgumsodu par:
       1. smēķēšanas noteikumu pārkāpšanu – 20 eiro;
       2. naktsmītnes telpu atslēgas nozaudēšanu – 10 eiro;
       3. alus vai aromātisko eļļu liešanu uz krāsns akmeņiem pirtī – 50 eiro;
       4. Ziemai sagatavotās malkas kurināšanu ugunskurā – 100 eiro.
4. Klients apņemas pienācīgi informēt uzaicinātos viesus un atbildēt par šo personu jebkuras rīcības atbilstību šī Līguma noteikumiem.

**III. Pakalpojuma sniedzēja apliecinājumi, tiesības un pienākumi**

1. Pakalpojuma sniedzējs apņemas nodrošināt Pakalpojumu, netraucēt Pakalpojuma objekta (telpas, inventārs, teritorija) izmantošanu visā rezervācijas laikā, ciktāl Klientu neierobežo šī Līguma noteikumi.
2. Pakalpojuma sniedzējs nav atbildīgs par Klienta un uzaicināto viesu materiālo vērtību saglabāšanu.
3. Pakalpojuma sniedzējs apliecina, ka pēc Līguma noslēgšanas Pakalpojuma cena netiks mainīta.
4. Pakalpojuma sniedzējam un personālam ir tiesības dot saistošus norādījumus attiecībā uz Pakalpojuma objekta izmantošanu.

**IV. Iekšējās kārtības noteikumi Pakalpojuma objektā**

1. Pakalpojuma laiks.Pakalpojums notiek sākot no ierašanās dienas plkst. 16:00 līdz izbraukšanas dienas plkst. 12:00. Vienojoties ar Pakalpojumu sniedzēju par papildus Pakalpojuma samaksu ir pieļaujama ilgāka uzturēšanās Pakalpojuma objektā.
2. Atslēgas un iekļūšana Pakalpojumu objektā. Atslēgas atrodas un uzglabājamas kodu seifā. Durvju kodu un citu iekļūšanai nepieciešamo informāciju Pakalpojuma sniedzējs paziņo telefoniski.
3. Auto novietošana – tam speciāli aprīkotā**,** neapsargātāautostāvvietā Pakalpojumu objekta teritorijā.
4. Mūzikas atskaņošanas skaļums – samērīgs, netraucējot kaimiņu tiesības.
5. Nakšņošana. Nakšņot atļauts viesu skaitam, kas atbilst Pakalpojuma objektā nodrošinātajam gultasvietu skaitam.
6. Patstāvīga tīrības uzturēšana. Pakalpojumu objektā šim nolūkam ir aprīkojums, kas brīvi izmantojams.
7. Smēķēšana. Telpās smēķēt nav atļauts. Ir atļauts smēķēt ārā – esot ne mazāk kā 10 metru attālumā no ēkas. Izsmēķu izmešana tikai tam paredzētās atkritumu urnās, tos rūpīgi nodzēšot.
8. Atkritumi.Atkritumi tiek šķiroti tam speciāli paredzētās atkritumu tvertnēs, bet pārtikas atkritumi – komposta kastē.
9. Ugunsdrošība. Pakalpojumu objektā aizliegts:
   1. ienest un izmantot ugunsnedrošus materiālus (izņemot materiālus iepriekš saskaņotam salūtam);
   2. lietot personiskos elektriskos sildītājus;
   3. lietot ierīces ar atklātu uguni (sveču lietošana saskaņojama ar personālu);
   4. kurināt ugunskuru (izņemot Līgo svētku naktī, 23. jūnijā);
   5. izmantot grilu ārpus tam paredzētas vietas;
   6. izmantot bojātas elektroiekārtas.
10. Ēdiena gatavošana - atļauta virtuvē un uz grila.
11. Drošība uz ūdens. Patstāvīgi un pastāvīgi būt atbildīgiem par ūdenstilpņu izmantošanu, sargāt sevi, savus bērnus un savus tuvākos, neļaut viesiem peldēties alkohola reibumā (dīķa maksimālais dziļums – 2m, ezera maksimālais dziļums – 9m).
12. Īpaši aizliegts:
    1. bojāt Pakalpojumu objektu, tā inventāru;
    2. liet alu vai aromātiskās eļļas uz krāsns akmeņiem pirtī;
    3. iznest no telpām mēbeles vai citu inventāru;
    4. uzturēties stiprā apreibinošu vielu ietekmē;
    5. Pakalpojuma objektā ienest ieročus, narkotiskās vai psihotropās vielas.
13. Atļauts:
    1. lietot grilu un grila aprīkojumu;
    2. izmantot laivu;
    3. makšķerēt (lūgums atlaist brīvībā Balto Amūru, kas rūpējas par dīķa tīrību).
14. Īpaši nepieciešams:
    1. uzraudzīt bērnus;
    2. uzmanīties no vēsturiskām, zemu izbūvētām pirts telpas durvīm;
    3. izkustēties, atpūsties un labi izgulēties.

**V. Papildpakalpojumu cenrādis**

Pirts (līdz 800C, 3 stundas) – 50 eiro,

Pirts slotas (bērzs, ozols, kļava, liepa) – 4 eiro/gab,

Kubls ( 3 stundas) – 60 eiro,

Pirts + kubls – 100 eiro.